b'\n_START_ARTICLE_\nStephanie Herseth Sandlin\n_START_PARAGRAPH_\nStephanie Herseth Sandlin (s. 3. joulukuuta 1970) on yhdysvaltalainen juristi ja demokraattisen puolueen poliitikko. H\xc3\xa4n toimi 1. kes\xc3\xa4kuuta 2004 \xe2\x80\x93 3. tammikuuta 2011 Yhdysvaltain edustajainhuoneen j\xc3\xa4senen\xc3\xa4 Etel\xc3\xa4-Dakotasta. H\xc3\xa4n seurasi Bill Janklowia t\xc3\xa4m\xc3\xa4n erottua rikostuomionsa seurauksena. _NEWLINE_Sandlin syntyi Houghtonin seudulla Etel\xc3\xa4-Dakotassa ja on valmistunut Georgetownin yliopistosta. H\xc3\xa4net tunnettiin nimell\xc3\xa4 Stephanie Herseth ennen h\xc3\xa4nen avioliittoaan poliitikko Max Sandlinin (s. 1952) kanssa 31. maaliskuuta 2007._NEWLINE_Toimiessaan edustajainhuoneen j\xc3\xa4senen\xc3\xa4 Sandlin oli Yhdysvaltain kongressin nuorin naisj\xc3\xa4sen.'